
Nr. 10804/25.08.2026 

Anunţ concurs 
Direcția de Asistenţă Socială Botoşani, cu sediul în municipiul Botoșani, organizează concurs de recrutare pentru ocuparea pe perioadă nedeterminată a unei funcții contractuale de execuție vacantă de asistent social, grad profesional debutant, durată nedeterminată, normă întreagă 8h/zi, 40h/săptămână, la Serviciul Protectia Copilului si Interventie in Situatii de Urgenta  din cadrul Direcției de Asistență Socială Botoșani – 1 post. 
Concursul se desfășoară în conformitate cu prevederile art. VII alin. (2) și alin. (3) lit. a) din O.U.G. nr. 156/2024, cu modificările și completările ulterioare, referitoare la ocuparea posturilor unice vacante. 
Condiții generale în vederea participării la concurs și a ocupării funcției contractuale de asistent social debutant, conform art. 15 din H.G. nr. 1336/2022 pentru aprobarea Regulamentul-cadru privind organizarea și dezvoltarea carierei personalului contractual din sectorul bugetar plătit din fonduri publice coroborat cu art. 542 alin. (1) și alin. (2) din O.U.G. nr. 57/2017 privind Codul administrativ, cu modificările și completările ulterioare: 
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

    
b) cunoaşte limba română, scris şi vorbit;

    
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;

    
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

    
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;

    
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

    
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

   
 h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).
Condiţii specifice necesare în vederea participării la concurs și a ocupării funcției contractuale de asistent social debutant: 

· studii universitare de licență absolvite cu diplomă de licență sau echivalentă în      domeniul asistență socială cu specializarea asistență socială;
- aviz de exercitare a profesiei de asistent social, eliberat de Colegiul National al Asistentilor Sociali din Romania, treapta de competenta – debutant.
Probele/etapele de concurs: selecţia dosarelor de înscriere, proba scrisă şi interviul.
Concursul se va organiza conform calendarului următor:
	Nr. crt.
	Data/Perioada desfășurării
	Activitate


	1.
	25.08.2026
	Publicarea anunțului
 La avizierul Direcției de Asistență Socială Botoșani, precum şi pe site-ul instituţiei www.dasbotosani.ro, secţiunea: Informaţii - Angajări 

	2.
	25.08.2026-08.09.2026
	Depunerea dosarelor de candidatură
Perioada de înscriere la concurs: de luni până joi în intervalul orar 0800-1600, iar vinerea în intervalul orar 0800-1300, la sediul Direcției de Asistență Socială Botoșani din str. Săvenilor nr. 12, Compartiment resurse umane și comunicare, registratură și relații cu publicul

	3.
	Selecția dosarelor de candidatură (în maxim două zile lucrătoare de la data expirării termenului de depunere a  dosarelor)

	4.
	09.09.2026
	Afișarea rezultatelor selecției dosarelor (în maximum o zi lucrătoare de la data expirării termenului privind selecția dosarelor)

	5.
	Contestații selecție dosare (în maximum o zi lucrătoare de la data afișării rezultatului selecției dosarelor) – 10.09.2026

	6.
	Afișarea rezultatelor la contestații (în maximum o zi lucrătoare de la expirarea termenului de depunere a contestațiilor) – 11.09.2026

	7.
	15.09.2026,  ora 1000
	Proba scrisă
Locul desfășurării: la sediul Centrului Comunitar Integrat, str. Tudot Vladimirescu, nr. 48

	8.
	16.09.2026
	Afişarea rezultatelor probei scrise (în termen de o zi lucrătoare de la data finalizării probei)

	9.
	Contestații proba scrisă (în maximum o zi lucrătoare de la data afișării rezultatului probei scrise) – 17.09.2026

	10.
	Afişarea rezultatelor la contestații (în maximum o zi lucrătoare de la data expirării termenului de depunere a contestațiilor) – 17.09.2026

	11.
	18.09.2026,  ora 1000
	Interviu

Locul desfășurării: la sediul Centrului Comunitar Integrat, str. Tudor Vladimirescu, nr. 48

	12.
	18.09.2026
	Afişarea rezultatelor probei interviu (în maxim o zi lucrătoare de la data finalizării probei)

	13.
	Contestații probă interviu (în maximum o zi lucrătoare de la afișarea rezultatului probei interviu) – 21.09.2026

	14.
	Afișarea rezultatelor la contestații (în maximum o zi lucrătoare de la data expirării termenului de depunere a contestațiilor) – 21.09.2026

	15.
	Afișare rezultate finale
Pe www.dasbotosani.ro și la avizierul Direcției de Asistență Socială Botoșani (în maximum o zi lucrătoare de la data afișării rezultatelor soluționării contestațiilor pentru ultima probă) – 22.09.2026


Probele sunt eliminatorii, punctajul minim obținut la fiecare proba fiind de 50 de puncte pentru funcțiile de execuție.
Dosarele de înscriere la concurs trebuie să conțină în mod obligatoriu următoarele documente:

   
 a) formular de înscriere la concurs  (Anexa 1 - Formular de înscriere la concurs);   

 b) copia actului de identitate sau orice alt document care atestă identitatea, potrivit legii, aflate în termen de valabilitate;

   
 c) copia certificatului de căsătorie sau a altui document prin care s-a realizat schimbarea de nume, după caz;

   
 d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;

    
e) certificat de cazier judiciar in original sau, după caz, extrasul de pe cazierul judiciar;

    
f) adeverinţă medicală in original care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;

   
 g) certificatul de integritate comportamentală in original din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;

    
h) curriculum vitae, model comun european (Anexa 2 – Curriculum vitae).
Copiile xerox de pe actele menționate mai sus se prezintă în copii legalizate sau însoțite de documentele originale, care se certifică pentru conformitate cu originalul, de către secretarul comisiei de concurs. 
Bibliografie de concurs propusă:
1.  Constituţia României, republicată;
2.   Ordonanţa de Urgenţă a Guvernului nr. 57/2019 privind Codul administrativ, cu modificările şi completările ulterioare;
3.  Legea nr.272/2004, republicată, privind protectia si promovarea drepturilor copilului- cu modificările și completările ulterioare;
4.   Legea nr. 292/2011-Legea asistenței sociale, cu modificările și completările ulterioare;
5.  HG 691/ 2015, pentru aprobarea Procedurii de monitorizare a modului de creştere şi îngrijire a copilului cu părinţi plecaţi la muncă în străinătate şi a serviciilor de care aceştia pot beneficia, precum și pentru aprobarea Metodologiei de lucru privind colaborarea dintre direcțiile generale de asistență socială și protecția copilului și serviciile publice de asistență socială și a modelului standard al documentelor elaborate de către acestea;

6.  Legea 156/2023 privind organizarea activității de prevenire a separării copilului de familie;

7.  Ordin 2525/2018 privind aprobarea Procedurii pentru intervenția de urgență în cazurile de violență domestică;

8.  Legea 466/2004 privind Statutul asistentului social, cu modificările și completările ulterioare;
9. Legea 17/2000, republicată, privind asistența socială a persoanelor vârstnice, cu modificările și completările ulterioare.

10. Regulamentul de organizare și funcționare al Direcției de Asistență Socială Botoșani, aprobat prin Hotărârea Consiliului Local nr. 454/19.12.2024 – Serviciul Protecția Copilului și Intervenție în Situații de Urgență (disponibil pe www.dasbotosani.ro, secțiunea D.A.S. Botoșani – Transparență).
Tematica de concurs propusă:
1. Constituţia României, republicată; - Drepturi și libertăți- Titlul II, Cap.II, art.22- art.53
2. Ordonanţa de Urgenţă a Guvernului nr. 57/2019 privind Codul administrativ, cu modificările şi completările ulterioare:

Cap. III- Drepturi și obligații ale personalului contractual din administrația publică, precum și răspunderea acestuia (art.549-553)

3. Legea nr.272/2004, republicată, privind protectia si promovarea drepturilor copilului- cu modificările și completările ulterioare - integral
4.  Legea nr. 292/2011-Legea asistenței sociale – integral
5.  HG 691/ 2015, pentru aprobarea Procedurii de monitorizare a modului de creştere şi îngrijire a copilului cu părinţi plecaţi la muncă în străinătate şi a serviciilor de care aceştia pot beneficia, precum și pentru aprobarea Metodologiei de lucru privind colaborarea dintre direcțiile generale de asistență socială și protecția copilului și serviciile publice de asistență socială și a modelului standard al documentelor elaborate de către acestea-integral
6. Legea 156/2023 privind organizarea activității de prevenire a separării copilului de familie- integral
7.  Ordin 2525/2018 privind aprobarea Procedurii pentru intervenția de urgență în cazurile de violență domestică- integral
8.  Legea 466/2004 privind Statutul asistentului social- integral
9. Legea 17/2000, republicată, privind asistența socială a persoanelor vârstnice, cu modificările și completările ulterioare- integral
 10. Regulamentul de organizare și funcționare al Direcției de Asistență Socială Botoșani, aprobat prin Hotărârea Consiliului Local nr. 454/19.12.2024 – Serviciul Protecția Copilului și Intervenție în Situații de Urgență (disponibil pe www.dasbotosani.ro, secțiunea D.A.S. Botoșani – Transparență). 
Tipul probelor de concurs:

      -selecția dosarelor

     - proba scrisă

     - interviu

Fișa Postului

A.  Informaţii generale privind postul:
1. Nivelul postului: de execuție
2. Denumirea postului: asistent social

3. Gradul/Treapta profesională/: debutant

4. Locul desfășurării activității: Serviciul Protecția Copilului și Intervenție în Situații de Urgență

5.Tipul postului: Contract individual de muncă, normă întreagă

6. Scopul principal al postului: sprijinirea persoanelor vulnerabile din comunitate prin identificarea nevoilor sociale, facilitarea accesului la servicii sociale, promovarea incluziunii sociale și îmbunătățirea calității vieții.

B.  Condiţii specifice de ocupare a postului:

1. Studii de specialitate: studii superioare cu diplomă de licență în domeniul asistenței sociale.
2 .Cunoştinţe de operare/programare pe calculator: operare Excel, Word, PowerPoint, Internet Explorer, etc.

3. Abilităţi, calităţi şi aptitudini necesare: 

· Abilități de comunicare;
· Abilități de organizare și planificare;

· Capacitatea de concentrare, analiză și sinteză;

· Abilități de lucru în echipă;

· Abilități de a lucra în condiții de stres;

· Abilități de mediere și negociere;

· Promptitudine și eficiență în rezolvarea lucrărilor;

· Abordarea matură a muncii, flexibilitate și adaptare la noile cerințe ale activității instuției;

4. Cerinţe specifice: aviz de exercitare a profesiei de asistent social, eliberat de Colegiul Național al Asistenților Sociali din România, treaptă de competență debutant.
C.  Atribuții postului:

    Atribuții generale:
1. Cunoaşte şi respectă Regulamentul Intern (RI) şi Regulamentul de Organizare şi Funcţionare (ROF) a Direcției de Asistență Socială Botoşani elaborate conform prevederilor legale;

2. Respectă normele generale de conduită profesională a personalului contractual conform legislației în vigoare;

3. Respectă legislaţia specifică funcţiei / postului ocupat;

4. Respectă și folosește timpul de muncă exclusiv pentru îndeplinirea sarcinilor de serviciu, fiind interzisă efectuarea de lucrări personale în timpul programului;

5. Anunţă şeful ierarhic / înlocuitorul acestuia în imposibilitatea prezentării la programul de muncă, în cel mai scurt timp posibil de la apariţia motivelor care au determinat acest fapt;

6. Înştiinţează seful ierarhic / înlocuitorul acestuia de îndată ce a luat la cunoştinţă de existenţa unor disfuncţionalităţi în activitatea desfăşurată în cadrul serviciului;

7. Respectă confidenţialitatea informaţiilor obţinute în exercitarea atribuţiilor de serviciu în condiţiile prevăzute de legislația în vigoare, RI şi ROF;

8. Manifestă responsabilitate privind integritatea și buna funcționare a bunurilor mobile și imobile de la locul de muncă;

9.  Rezolvă în termen corespondența primită spre rezolvare;

10. Colaborează permanent cu personalul instituției în exercitarea sarcinilor ce-i revin.

11. Rezolvă alte sarcini stabilite ocazional de către șeful serviciului și directorul executiv în legătură cu atribuțiile postului;

12. Se documentează permanent în domeniul specific postului, asimilând legislația nou apărută în domeniu;

13. Respectă normele de protecție şi securitate în muncă;

14. Răspunde de:

 a.  rezolvarea în termen a lucrărilor primite spre instrumentare;

 b. clasarea, păstrarea și arhivarea documentelor elaborate în legătură cu sarcinile postului și actelor justificative;

 c.  îndeplinirea cu profesionalism, imparțialitate și în conformitate cu legea a sarcinilor ce-i revin;

15. Apără interesele instituției în relațiile sale cu persoane fizice sau juridice, în limita competențelor;

 Atribuţii specifice postului:

1. Monitorizează şi analizează situaţia copiilor din unitatea administrativ-teritorială, precum şi modul de respectare a drepturilor acestora, oferind informare cu privire la serviciile/beneficiile de asistență socială pe care instituția noastră le poate oferi;

2. Monitorizează modul de creștere și îngrijire a copilului cu părinți plecați la muncă în străinătate;

3. Identifică situațiile copiilor expuși riscului de abuz, neglijare, exploatare sau oricărei forme de violență, asigurându-le informare și consiliere, luând măsurile legale ce se impun;

4. Întocmește anchete sociale necesare încadrării copilului și a adultului într-un grad de handicap; 

5. Evaluează situațiile copiilor în risc de abandon şcolar, asigurând consilierea, informarea şi îndrumarea atât a copiilor cât şi familiilor acestora, conform legislației în vigoare;

6. Identifică, evaluează și monitorizează situațiile de copii aflaţi în dificultate sau vulnerabilitate, luând măsurile legale ce se impun;

7. Identifică, evaluează și monitorizează situațiile de risc social în care sunt implicate persoanele vârstnice, oferindu-le sprijin, informare și consiliere, conform prevederilor legale;

8. Evaluează, situațiile copiilor care au săvârsit o faptă antisocială, asigurând informarea și consilierea acestora, luând măsurile legale ce se impun;

9. Asigură şi monitorizează aplicarea măsurilor de prevenire şi combatere a violenţei domestice, precum şi a comportamentului delincvent în societate;

10. Realizează activități de prevenire a separării copilului de familia sa și introduce în Observatorul Copilului situațiile copiilor vulnerabili din mun. Botoșani, conform legislației în vigoare.

11. Urmărește evoluția dezvoltării copilului/tânărului și modul în care părinții/reprezentanții legali ai acestuia își exercită drepturile și își îndeplinesc obligațiile, după încetarea măsurii de protecție și reintegrarea în familie;

12. Efectuează anchete sociale și întocmește documentațiile necesare pe care le înaintează instituțiilor abilitate, la solicitarea acestora, în vederea instituirii tutelei speciale pentru persoanele adulte.

13. Monitorizează evoluția copiilor pentru care s-a dispus de către instanță instituirea tutelei, întocmind rapoarte trimestriale pe care le înaintează Agenției Județene pentru Plăți și Inspecție Socială Botoșani ;                                                       

14. Colaborează cu Direcţia Generală de Asistenţă Socială şi Protecţia Copilului și cu alte instituții abilitate, transmițând acestora toate documentele şi informaţiile solicitate;

15. Asigură măsurile necesare pentru clasarea, păstrarea și arhivarea documentelor elaborate și a actelor justificative însoțitoare, în legătură cu sarcinile postului.

D. Sfera relaţională a titularului postului:
1. Sfera relatională internă:

a. relatii ierarhice: 

- subordonat faţă de: şeful de serviciu şi directorului institutiei;   

- superior pentru: nu este cazul.

b. relatii functionale: cu întreg personalul instituției

c. relaţii de control: nu este cazul

d. relaţii de reprezentare: în limita împuternicirii primite de la conducerea instituției

2. Sfera relaţională externă: 

a. cu autorităţile şi instituţiile publice: Direcția Generală de Asistență Socială și Protecția Copilului Botoșani, Primăria Mun. Botoșani, Politia Locala, Serviciul Public Comunitar Local de Evidență a Persoanelor etc.

b. cu organizaţii internaţionale: nu este cazul

c. cu persoane juridice private: nu este cazul

3. Limite de competență: nu este cazul
Relaţii suplimentare se pot obține la Compartimentul resurse umane și comunicare, registratură și relații cu publicul din cadrul Direcției de Asistenţă Socială Botoşani, str. Săvenilor nr. 12, persoană de contact: consilier, Ovidiu Dumitras, tel. 0231583230, e-mail dasbotosani@yahoo.com.

Director executiv,

Dorin Gabriel Burlacu

